पति-पत्नी को दी अलग-अलग सीट एयरलाइंस पर 50 हजार हर्जाना
प्रोफेसर कॉलोनी में रहने वाले ओएन श्रीवास्तव। नागालैंड व मणिपुर के पूर्व राज्यपाल। उम्र 79 वर्ष। मई 2013 में प|ी नीनी श्रीवास्तव के साथ सेन फ्रांसिस्को जाने का प्रोग्राम बनाया। एमपी नगर स्थित एक ट्रेवल एजेंसी से टिकट बुक कराई।
एयरचाइना एयरलाइंस की फ्लाइट में उन्हें 42-ए व 42-बी सीट आवंटित की थी। कंपनी ने यात्रा वाले दिन उन्हें 30-एल व प|ी को 30-एच सीट आवंटित की। इस कारण श्रीवास्तव दंपती को नई दिल्ली से सेन फ्रांसिस्को तक करीब 11 घंटे 40 मिनट एक दूसरे से दूर बैठना पड़ा। इस दौरान उन्हें शाकाहारी खाना नहीं मिलने से भूखा भी रहना पड़ा। उन्होंने उपभोक्ता फोरम में शिकायत की। जिला उपभोक्ता फोरम ने सेवा में कमी मानते हुए एयरलाइन्स कंपनी पर 50 हजार रुपए का हर्जाना लगाया है। बुधवार को फोरम ने एयरलाइंस कंपनी को जुर्माने की राशि याचिकाकर्ता ओएन श्रीवास्तव को बतौर क्षतिपूर्ति देने के निर्देश दिए हैं। साथ ही क्षतिपूर्ति की राशि 2 महीने के भीतर नहीं चुकाने पर 9 फीसदी ब्याज के साथ राशि चुकाने का आदेश दिया है। फोरम में मामले की पैरवी कर रहे एडवोकेट ई.ए. कुरैशी ने बताया कि श्रीवास्तव ने एयरचाइना की फ्लाइट के टिकट भोपाल की वसुंधरा ट्रेवल डिवीजन के मार्फत बुक कराए थे।
ओएन श्रीवास्तव
hin_Deva bho_Deva hin_Deva mai_Deva